 

ТЕХНИЧЕСКА СПЕЦИФИКАЦИЯ 
ЗА
ОБЩЕСТВЕНА ПОРЪЧКА С
С ПРЕДМЕТ „Текущ ремонт на покрива на сградата на Върховния административен съд“

І. ПРЕДМЕТ НА ОБЩЕСТВЕНАТА ПОРЪЧКА. 
Предметът на обществената поръчка е дейности по ремонт на покрив на сградата на Върховен  административен съд, съгласно  Работен проект и КСС.

Изпълнителят следва да извърши всички дейности, които са свързани с изпълнението на обекта:
· Изпълнение на строително-монтажните работи, предвидени с  работния проект за обекта,КСС и   документация  на  поръчката ; 
· Доставка и влагане в строителството на необходимите и съответстващи на техническите спецификации и работния проект, строителни материали, включително оборудване, съоръжения, изделия, елементи, детайли, комплекти и др.;
· Осигуряване на временно строителство и складиране на материали и техника и други нужди във връзка с изпълнение на строителството, установени с Плана за безопасност и здраве (в случаите, когато същите са извън територията, върху която се изгражда Строежа);
· Осигуряване на Временна организация на движението по улиците, където ще бъде разположена строителната механизация и ще бъдат заемани тротоарните и улични платна, одобрена и разрешена  от КАТ- СОФИЯ.
· Осигуряване на всички мерки по обезопасяване на пътните и  тротоарните платна за недопускане на пътно-транспортни произшествия на  травмиране  на пешеходци, съгласно предписанията на КАТ-СОФИЯ, СТОЛИЧНА ОБЩИНА, ГРАДСКИ  ТРАНСПОРТ и РСПБЗН.
· [bookmark: _GoBack]Извършване при необходимост на работи по преместване, при изпълнение на строителството, на подземни и надземни мрежи и съоръжения;
· Организиране на дейностите по събиране, транспортиране, обезвреждане и оползотворяване на строителните и другите отпадъци, възникнали в резултат на осъществяване на дейностите по изпълнение на предмета на обществената поръчка, в съответствие с изискването на българското законодателство;
· Съставяне на строителни книжа; изготвяне на екзекутивната документация на Строежа за всяка СМР, съставляваща част от Строежа, която се отклонява от    Работния  проект;
· Отстраняване за своя сметка на дефектите, установени при предаването на Строежа и въвеждането му в експлоатация;
· Отстраняване на дефекти, констатирани през периода на договорираните Гаранционни срокове;
· Всички други дейности, които са необходими за изпълнението на Предмета на обществената поръчка и гаранционното поддържане на Строежа, освен ако Договорът или българското законодателство не ги възлагат изрично в задължение на ВЪЗЛОЖИТЕЛЯ.

II. МЕСТОНАХОЖДЕНИЕ И СЪЩЕСТВУВАЩО СЪСТОЯНИЕ НА ИМОТА
Местонахождение на  обекта :  Обектът на строителството представлява покрив на сграда  с идентификатор 68134.304.149.1 по кадастралната карта и кадастралните регистри  на град София, бул. „ Александър Стамболийски“ № 18
[image: ]

	При извършения оглед и заснемане  на място се установи че покрива е ремонтиран неколкократно, но видно и от предоставения снимков материал е нарушена целостта на покритието, видими са следи от компрометиране на ламарината и борда, липсва отдушник, налице са пропадания около барбаканите.
	Налице е цялостно овлажняване на каменната вата разположена над металната конструкция и ОСБ плоскости, което е предпоставка за пълна подмяна на елементи на покрива. 
.	 За СМР по отстраняване на течовете и премахване от покрива на компроментирани компоненти и неработещ чилър, е извършено заснемане и изчертаване на Работен проект на обекта, като от него са определени количествата  и са дадени детайли за изпълнение на ремонтните работи.
	
	
III . Строително ремонтни  и монтажни дейности при ремонт
	              Количествена и стойностна сметка за обект "Текущ ремонт на покрив на  

	              ВЪРХОВЕН   АДМИНИСТРАТИВЕН СЪД"
              гр.  София, бул. Ал.Стамболийски 18 
	
	

	№
	СМР
	мярка
	количество
	ед. цена
	общо

	 
	І Ремонтни работи 
	 
	 
	 
	 

	1
	демонтаж чилър и сваляне пред сградата – източване на активния агент; разглобяване маркучи и съединения; освобождаване на чилъра от рамката; премесване от покрива; застилане с азбестово одеяло в зоната на рязане; нарязване плформата на части; сваляне поетапно на частите; обработка на остатъците от стъпките на платформата
	 
	 
	 
	

	2
	демонтаж лам.обшивка – разковаване; сепариране; сваляне; почистване
	кв.м.
	195.39
	
	

	3
	демонтаж щорцове – разковаване пирони и винтове; сепариране; сваляне; почистване
	л.м.
	379.6
	
	

	4
	демонтаж дъсчена обшивка -разковаване пирони и винтове; сепариране; сваляне; почистване
	кв.м.
	195.36
	
	

	5
	монтаж дъсчена обшивка -  доставка; разкрояване; наковаване – по детайл
	кв.м.
	195.39
	
	

	6
	монтаж щорцове - доставка; разкрояване; наковаване – по детайл
	л.м.
	379.6
	
	

	7
	монтаж ламаринена обшивка- доставка; разкрояване; монтаж – по детайл
	кв.м.
	195.39
	
	

	8
	извозване отпадъци – осигуряване на контейнер; периодично извозване
	куб.м
	15
	
	

	9
	битумен грунд – доставка и полагане
	кв.м
	977.8
	
	

	10
	тампониране с усилен воалит – попълване на пропадналите участъци около барбаканите с необходимия брой пластове
	кв.м.
	80
	
	

	11
	усилен воалит 2 пласта – доставка и монтаж
	кв.м.
	977.8
	
	

	12
	рехабилитация барбакани – прочистване; подлепяне на мушама около тях; оформяне на бермите
	бр
	10
	
	

	13
	доставка и монтаж воронки - TEGOLA
	бр
	2
	
	

	14
	доставка и монтаж отдушник - TEGOLA
	бр
	1
	
	

	15
	закриване комини с водоуст. Шпeрплат – с дюбели и винтове
	кв.м.
	5.08
	
	

	16
	хидроизолиране комини – 2пл. усилен воали върху шперплата
	кв.м.
	6.08
	
	

	17
	доставка и монтаж капак ревизия - подмяна.
	бр
	1
	
	

	18
	консумативи
	 
	 
	 
	

	 
	общо 
	 
	 
	 
	

	
	
	
	
	
	

	
	доставка на материали и товаро-
	
	
	
	

	
	разтоварни работи, включая кран
	
	
	
	

	
	непредвидени 5 %
	
	
	
	

	
	печалба 12%
	
	
	
	

	
	общо
	
	
	
	

	
	
	
	
	
	

	Забележки:
	
	
	
	

	1. Тенекеджийските работи се изпълняват от листова поцинкована ламарина /100х200см/

	d= 0,55мм
	
	
	
	

	2. Битумен грунд - да е същия производител на усиления воалит- гарантира се съвместимост на материалите

	3. Усилен воалит 3кг за 1кв.м. -първи слой
	
	
	

	4. Усилен воалит 4,5кг за 1кв.м. с пясъчна посипка- втори слой
	
	

	5.В консумативите е включено - газ пропан-бутан, четки, валяци и ръкавици 

	6. Дъсчената обшивка - водоустойчив шперплат d=2см
	
	

	7. При товаро-разтоварните работи ще се използва кран по предписание на ПБЗ




 Забележка:
 Посочените материали  в Количествената сметка  са задължителни /минимални/  за  изпълнение  на  СМР на обекта. 
 Възможно е да бъдат заменени с материали от по- висок технически клас. 
 В случаите, когато участниците предлагат материали за  изпълнение на СМР/СРР от по- висок клас, това трябва да бъде посочено в техническото предложение и доказано със съответните сертификати за качество на материалите и техническа обосновка за по-високото качество на предлаганите материали в сравнение с тези, изисквани от възложителя 

       IV. РАБОТЕН  ПРОЕКТ „ Текущ ремонт на покрива на  сградата на Върховния административен  съд“ 

V.ИЗИСКВАНИЯ КЪМ СТРОИТЕЛНИТЕ МАТЕРИАЛИ

	Доставката на всички материали и оборудване, необходими за изпълнение на строителните и монтажните работи е задължение на Изпълнителя.
	В строежите трябва да бъдат вложени материали и оборудване, определени в Работния  проект, отговарящи на изискванията в съответните български и/или европейски стандарти.
           Всички материали предварително се съгласуват и одобряват от   определено от Възложителя лице.
	Когато в  работния проект са направени определени указания, отнасящи се до производител или търговско име, или марка или модел, то целта е да бъде установена норма за тип, качество и функции на изискваните материали и оборудване.
      Всички материали и оборудване, които ще бъдат вложени в строежите трябва да са придружени със съответните сертификати за произход и качество, инструкция за употреба и декларация, удостоверяваща съответствието на всеки един от вложените строителни продукти със съществените изисквания към строежите, съгласно изискванията на Закона за техническите изисквания към продуктите и подзаконовите нормативни актове към него.
     Не се допуска влагането на неодобрени материали и оборудване и такива ще бъдат отстранявани от строежите и заменяни с материали и оборудване, одобрени по нареждане на Възложителя.
   Възложителят или всяко лице, определено от него, ще има пълен достъп до строежа, работилниците и всички места за заготовка или доставка на материали и оборудване и до строителните машини, както и до складови помещения, по всяко време, като Изпълнителят ще осигури всички необходими условия и ще окаже съдействие за получаване на правото за такъв достъп.


VI. УСЛОВИЯ И УКАЗАНИЯ ЗА ОРГАНИЗАЦИЯ И ИЗПЪЛНЕНИЕ НА СТРОИТЕЛСТВОТО

	Строително - ремонтните работи следва да бъдат извършвани съгласно спецификацията на строително - ремонтни дейности.
	Преди започване на строително – ремонтните  работи, изпълнителят трябва да представи на възложителя подробен актуализиран план график за изпълнението на СРР за одобрение от Възложителя. Предвидените материали за влагане в обекта също се представят за одобрение от Възложителя. 
	Строителната площадка да се почиства от строителни отпадъци ежедневно в края на работния ден, а строителните отпадъци да се извозват периодично извън сградата на ВАС на регламентираните сметища. 
	При изпълнението на строително – ремонтните работи да се пазят и защитят дъждоприемните шахти в двора от запушване със строителни отпадъци. 
	След окончателно завършване на работата да се изхвърлят всички строителни отпадъци   и да се почисти   строителната площадка
	При осъществяване на ремонтните СРР, всички съществуващи елементи от сградата да се пазят от повреди увреждащи тяхната експлоатационна годност. 
	Всички повреди, причинени поради недобра организация или небрежност от работниците на Изпълнителя се възстановяват от Изпълнителя за негова сметка.
	При изпълнение на строително – ремонтните работи да се има предвид следното:
	Демонтажните видове работи и тези СРР, чието изпълнение е свързано с отделяне на високо количество прах, създаване на значителен шум и вибрации, да се извършват в периодите от 8,00 часа до 19,00 часа в делнични дни. В съботни, неделни и почивни дни тези  работи не могат могат да се изпълняват. .
	СРР, свързани с доставката на обемисти конструкции и големи количества материали, да се извършват в периода между 8.00 и 19.00 часа в работни дни, след предварително съгласуване с представители на Върховния административен съд..
	Влизането на работници на Изпълнителя и доставката на материали и съоръжения в сградата на ВАС ще се извършва през  входа на сградата на ул. „Лавеле”. 
	Ползването на вода за строителни и битови нужди ще се осъществява от съществуващата водопроводна мрежа. 
	В обхвата на поръчката се включва изпълнение на строителни и монтажни работи, доставка на необходимите за това суровини и материали, използваните при изпълнението механизация, работна сила, услуги и дейности, в съответствие с изискванията на техническата спецификация, както и дейности по отстраняване на дефекти в гаранционните срокове.
	В стойността да са включени и всички видове работи по организацията и безопасността при изпълнение на СРР.
В процеса на строителството Изпълнителят следва да ограничи своите действия единствено в рамките на работната площадка.
Всички СРР следва да се изпълняват според действащите правила на норми за строителството, за противопожарна безопасност и безопасност на труда. 
При изпълнението и приемането на описаните видове работи да се спазват правилата за изпълнение и приемане на съответните видове работи.
Изпълнителят следва да представя на Възложителя необходимата документация за освидетелстване, отчитане и заплащане на СРР – актове, подробни количествени сметки за извършените видове СРР, протоколи за изпитвания, сертификати и др., съгласно Наредба №3/2003г. към ЗУТ и действащите нормативни актове. 

Изпълнението на отделните видове работи от Работния проект да бъдат съобразени с изискванията на възложителя за поетапност на изпълнението по отделните видове части и съобразени със метерологичните условия за изпълнение на отделни видове работи.

VІI. МЕРКИ ЗА ОПАЗВАНЕ НА ОКОЛНАТА СРЕДА
Мерките за опазване на околната среда трябва да отчитат въздействията, свързани със строителството и спазването на съответните изисквания за предотвратяване на негативни последствия. Мерките следва да бъдат разработени за конкретния строителен обект. Тук следва участникът да отчете обстоятелството, че обектът се изпълнява в рамките на населено място – урбанизирана територия, като основната дейност и работа на администрацията на сградата ще продължи и по време на   строителството и при спазване на изискванията за изпълнение  на СРР  на Столична община. Необходимо се предвиди изпълнението на строителството да бъде извършено така, че по никакъв начин да не се наруши екологичното равновесие, да не се създадат предпоставки за увреждане на населението, и да не се нарушава работния процес на останалата част от сградата.
След приключването на строителството, изпълнителят следва да почисти изцяло строителната площадка и прилежащия терен, като заличи всички следи от извършените строителни работи, в това число да извози до депо всички строителни отпадъци.

VІI. ГАРАНЦИОНЕН СРОК
	Гаранционен срок
	Предложеният гаранционен срок за извършените строителни и монтажни работи следва да не бъде по-кратък от предвидения в Наредба № 2 от 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти и чл. 160, ал. 4 и ал. 5 от ЗУТ.  
Изпълнителят е длъжен да предаде на Възложителя документите, удостоверяващи гаранционните срокове посочените при подписване на Протокол обр. 15 (без забележки). 
	Отстраняване на дефекти, появили се при експлоатация на строежа
	Всички дефекти, възникнали преди края на гаранционния срок се констатират с протокол, съставен и подписан от представители на Възложителя. Този протокол незабавно се изпраща на Изпълнителя с указан срок за отстраняване на дефекта.
	При проявени дефекти преди края на гаранционния срок, в резултат на вложени некачествени материали или оборудване или некачествено извършени работи от Изпълнителя, същият ще ги отстрани за собствена сметка в срок, определен от Възложителя.
	Гаранционният срок не тече и се удължава с времето, през което строежите са имал проявен дефект, до неговото отстраняване.

VІII. БЕЗОПАСНОСТ И ЗДРАВЕ ПРИ РАБОТА
Изпълнителят се задължава да създаде  Временна организация на движението по улиците, където ще бъде разположена строителната механизация и ще бъдат заемани тротоарните и улични платна, одобрена и разрешена  от КАТ- СОФИЯ.
Изпълнителят се задължава да предприеме и изпълни всички мерки по обезопасяване на пътните и  тротоарните платна за недопускане на пътно-транспортни произшествия на пешеходци, съгласно предписанията на КАТ-СОФИЯ, СТОЛИЧНА ОБЩИНА, ГРАДСКИ  ТРАНСПОРТ и РСПБЗН.
В съответствие с разпоредбите за здравословни и безопасни условия на труд, Изпълнителят следва:
- да спазва стриктно Кодекса на труда и Закона за здравословни и безопасни условия на труд, действащите държавни и ведомствени правилници, да осигури здравословни и безопасни условия на труд при изпълнение на СРР.
- да спазва Наредба № РД-07-2 от 16.12.2009 г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд, издадена от министъра на труда и социалната политика (Обн., ДВ, бр. 102 от 22.12.2009 г., в сила от 1.01.2010 г.)
- да спазва Наредба № 7/23.09.1999 г. за минималните изисквания за здравословни и безопасни условия на труд на работните места и при използване на работното оборудване, издадена от министъра на труда и социалната политика и министъра на здравеопазването, и НАРЕДБА № 2 от 22 март 2004 г. на МРРБ и МТСП за минималните изисквания за здравословни и безопасни условия на труд при извършване на строителни и монтажни работи (Обн., ДВ, бр. 37 от 2004 г.) 
- да провежда всички необходими инструктажи и обучения на своите работници, служители и подизпълнители (ако използва такива), съгласно нормативните актове по безопасност и здраве при работа.
- да извършва регистрирането и отчитането на трудовите злополуки с работниците и служителите си, съгласно Наредбата за установяване, разследване, регистриране и отчитане на трудови злополуки (Обн. ДВ. бр.6 от 21 януари 2000 г., изм. ДВ. бр.61 от 25 юли 2000г., изм. ДВ. бр.19 от 19 февруари 2002 г.), като незабавно уведомява Възложителя при станали произшествия и злополуки на обекта и включва негов представител в разследването на случая.
- при наличие на Подизпълнители, Изпълнителят поема изпълнението от произтичащите от това задължения. Независимо от възможността за използване на подизпълнители отговорността за изпълнение на договора за обществена поръчка е на изпълнителя.
- да осигури лични предпазни средства и специално работно облекло, като изисква задължителното им използване по време на работа, също така при необходимост да осигурява и средства за колективна защита.
- да осигури на Възложителя възможност за контрол и изпълнява всички разпореждания, дадени от контролните органите  на труда и безопасност на превозите.
- да осигури технически изправна  и подходяща механизация , за изпълнениео на строителните дейности, която да отговаря на всички изисквания за сигурност и безопасност на движението, и да бъде снабдена с необходимите пътни и превозни документи.
- при спиране изпълнението на строително-монажните работи от контролните органи поради нарушаване на правилата за безопасност на труда и превозите или други причини, всички негативни последствия са за сметка на Изпълнителя. 

